Eulalia Merx

**Eulalia Therese MERX** (naskiĝinta la  en Gröningen, mortinta la  en Heidelberg) estis germana verkistino kaj patrino de la orientalisto kaj teologo Adalbert Merx.

## Vivo 
Estante ido de la historiisto kaj evangelia konsistoriano Johann Gottfried Hoche kaj fratino de la grava verkisto kaj feministo Louise Aston ŝi ne rajtis iĝi muzikistino. Kompense ŝi foliumis la librojn de la patra biblioteko  (i.a. ankaŭ verkojn de Johann Friedrich Röhr kaj de Wolfgang Ammon) kaj partoprenis filozofiajn disputojn jam kiel 15-jaraĝulino. Baldaŭ poste ŝi preferis pietismon al raciismo. 

Kiam ŝi kun la gepatroj vizitis Magdeburg, ŝi konatiĝis kun la teologo Friedrich Merx (1809–1843) kiu iĝu predikisto en Bleicherode. En 1837 ŝi edzigis lin. En 1841 ŝi publikigis la poemaron *Psalterklänge. Geistliche Gedichte*;  nur du jarojn poste ŝi vidviniĝis. Vivante ĉe la needziniĝinta fratino kaj irante kun ŝi al Halberstadt ŝi verkistis kaj eldonis la novelon *Mutter und Tochter* (1846), *Blätter aus dem Tagebuch einer Christin* (poeziaĵoj kaj eseoj, 1847), *Lebensskizzen* (1848), la rakonton *Cäcilie* kaj la romanon *Philine* (1852). Tio famigis ŝin kaj helpis perlabori la vivon. Tiam Eulalia ankaŭ flegis viziti parencojn en Luzaco kaj Brandeburgio. Poste ŝi transloĝiĝis al Nysa kie vivis la vidviĝinta frato Ernst Hoche: por ties infanoj li plenumis patrinan rolon dum ses jaroj. Sekve ŝi retransloĝiĝis al Turingio. En 1865 ŝi iris kun la altlerneje karierinta filo Adalbert al Jena, en 1869 al Tübingen, en 1874 al Gießen kaj en 1875 al Heidelberg. 

Aliaj verkoj de ŝi, ankaŭ pseŭdonime, publikigitaj estas la rakonto *schloss und Hütte* (1856), la romanoj *Auf dem Lande* (1857) kaj *Ministerfieber und Schwiegersöhne* (1868), la rakonto *Asyl Lea-Hof* (1868), *Nicht nach Schablone* (novela kolekto, 1868), *Schlesische Gutsnachbarn* (1876), la romano *Die Adoptivtochter* (1886), *Von Haus zu Haus* (1888), *Kaleidoskop* (1893), la rakonto *Erna Heine* (1886) kaj *Kaffeegesellschaften*. Kontraŭe al la fratino Louise Aston ŝi fortenis de siaj skribaĵoj ĉiujn radikalajn poziciojn. Merx mem estis tre religia persono kaj sekve verkoj ŝiaj ofte havas edifan-edukan trajton. 

## Verkoj (elekto)
*Psalter-Klänge. Eine Sammlung geistlicher Gedichte, Friese, Leipzig 1841 
*Mutter und Tochter. Novelle, 1846
*Blätter aus dem Tagebuche einer Christin, 1847
*Lebensskizzen, 1848
*Cäcilie, 1852
*Philine. Ein Roman, Kern, Breslau 1852 
*Ein Seelengemälde, Samter, Königsberg 1855 
*Auf dem Lande, Büchting, Nordhausen 1857 
*Nicht nach der Schablone, 1868
*Ministersieber und Schwiegersöhne, Grunow, Leipzig 1868 
*Schlesische Gutsnachbarn, 1876
## Literaturo 
* Heinrich Groß (eld.): *Deŭtsche Dichterinnen und Schriftstellerinnen,* volumo 2. Fr. Thiel, Berlin 1885, p. 72 ss. 
*Merx, Frau Eulalie Therese" - ĉe: Pataky, Sophie: *Lexikon deutscher Frauen der Feder,* vol. 2. Berlin, 1898, p. 36-37 
* Jenny Warnecke: "Merx, Eulalia Therese," ĉe: Eva Labouvie (eld.): *Fraŭen in Sachsen-Anhalt*. Volumo: *Ein biographisch-bibliographisches Lexikon vom 19. Jahrhundert bis 1945*. Böhlau, Kolonjo (k.a.) 2019, ISBN 978-3-412-51145-6, p. 317–319

## Eksteraj ligiloj 
*Vikifontaro
*ligiloj ĉe DDB

## Notoj 
Kategorio:Germanaj verkistoj
Kategorio:Virinoj 
Kategorio:Naskiĝintoj en 1811
Kategorio:Mortintoj en 1908